b'\n_START_ARTICLE_\nCechanovecas\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. Nuo XIII a.-XIV a. iki 1513 m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai, nuo 1513 m. iki 1569 m. Liublino unijos Palenk\xc4\x97s vaivadijai. 1429 m. Lietuvos Didysis kunigaik\xc5\xa1tis Vytautas Didysis gyvenvietei suteik\xc4\x97 Magdeburgo teises ir Cechanoveco miesto herb\xc4\x85. 1446 m. \xc4\xafkurta Cechanoveco \xc5\xa0v. Trejyb\xc4\x97s parapija. XVI a. gyvenviet\xc4\x97 priklaus\xc4\x97 Ki\xc5\xa1k\xc5\xb3 \xc5\xa1eimai. XVI a. Trak\xc5\xb3 ka\xc5\xa1telionas Petras Ki\xc5\xa1ka de\xc5\xa1in\xc4\x97je Nu\xc5\xbeeco up\xc4\x97s pus\xc4\x97je pasistat\xc4\x97 sau pil\xc4\xaf. XVI a. \xc4\xafkurta Cechanoveco Kristaus Dangun \xc5\xbdengimo parapija. Nuo 1569 m. iki 1795 m. buvo Abiej\xc5\xb3 Taut\xc5\xb3 Respublikos Ma\xc5\xbeosios Lenkijos provincijos Palenk\xc4\x97s vaivadijos valdose. XVII a. \xc4\xafkurtos Cechanoveco Seniausios \xc5\xbeyd\xc5\xb3 kapin\xc4\x97s. 1617-1642 m. Mikalojus Ki\xc5\xa1ka II sutvirtino pilies gynybines sienas. Pilis buvo sugriauta \xc5\xa0ved\xc5\xb3 tvano metu. 1736-1739 m. pastatyta \xc5\xa0v. Trejyb\xc4\x97s ba\xc5\xbeny\xc4\x8dia. XIX a. \xc4\xafkurtos Cechanoveco Senosios \xc5\xbeyd\xc5\xb3 kapin\xc4\x97s. Nuo 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. De\xc5\xa1inioji miesto dalis 1807-1815 m. priklaus\xc4\x97 Var\xc5\xa1uvos kunigaik\xc5\xa1tyst\xc4\x97s Lom\xc5\xbeos departamentui, 1816-1837 m. Rusijos imperijos Lenkijos Kongreso karalyst\xc4\x97s Augustavo vaivadijai, 1837-1866 m. Augustavo gubernijai, 1867-1914 m. Lom\xc5\xbeos gubernijai. Kairioji miesto dalis 1807-1842\xc2\xa0m. priklaus\xc4\x97 Rusijos imperijos, Balstog\xc4\x97s sri\xc4\x8diai, 1842-1914\xc2\xa0m. Gardino gubernijai. 1870 m. i\xc5\xa1 gyvenviet\xc4\x97s buvo atimtos miesto teis\xc4\x97s. 1884 m. pastatyta Cechanoveco Kristaus Dangun \xc5\xbdengimo cerkv\xc4\x97. XIX a. pabaigoje pastatyta Cechanoveco sinagoga. Nuo 1914 m. iki 1919 m. priklaus\xc4\x97 Vokietijos imperijai. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. Po I pasaulinio karo 55\xc2\xa0% miesto gyventoj\xc5\xb3 buvo \xc5\xbeydai. 1921 m. mieste buvo 573 namai ir 5,579 gyventojai, i\xc5\xa1 kuri\xc5\xb3 2,301 vyras ir 2,648 moterys. 2522 \xc5\xbeydai, 2389 lenkai, 22 vokie\xc4\x8diai, 11 gud\xc5\xb3 ir 3 rusai. Iki II pasaulinio karo mieste veik\xc4\x97 Cechanoveco Naujosios \xc5\xbeyd\xc5\xb3 kapin\xc4\x97s. 1938 m. buvo sujungtos kairioji ir de\xc5\xa1inioji miesto dalys \xc4\xaf vien\xc4\x85 bendr\xc4\x85 miest\xc4\x85. 1939-1941 m. priklaus\xc4\x97 Taryb\xc5\xb3 S\xc4\x85jungos Baltarusijos TSR, Balstog\xc4\x97s srities, Cechanoveco rajonui. 1941-1944 m. priklaus\xc4\x97 Tre\xc4\x8diojo reicho, Balstog\xc4\x97s sri\xc4\x8diai. Nuo 1945 m. priklauso Lenkijai. 1945-1999 m. priklaus\xc4\x97 Balstog\xc4\x97s vaivadijai. 1962 m. \xc4\xafkurtas Cechanoveco \xc5\xbeem\xc4\x97s \xc5\xabkio muziejus. 1998 m. bir\xc5\xbeelio 29 d. \xc4\xafkurta Cechanoveco Fatimos Marijos Dangun \xc5\xbdengimo parapija.\n_START_SECTION_\nGyventojai\n_START_PARAGRAPH_\nMiesto gyventoj\xc5\xb3 skai\xc4\x8diaus raida nuo 1580 met\xc5\xb3:'